C 125/274
BG
Официален вестник на Европейския съюз
5.4.2023 г.
Вторник, 13 септември 2022 r.
Изменение 213 Предложение за регламент Член 28 — параграф 1 Текст, предложен от Комисията
Изменение
1.
Комисията поема ангажимент за развиване на парт­ ньорства и сътрудничество за съвместно справяне с обезлеся­ ването и влошаването на състоянието на горите с държавите производители, обхванати от настоящия регламент.
Тези парт­ ньорства и механизми за сътрудничество ще се съсредото­ чат върху опазването, възстановяването и устойчивото използване на горите, борбата с обезлесяването, с влошаването на състоянието на горите и прехода към устойчиви методи за производство, потребление, преработка и търговия със стоки.
Партньорствата и механизмите за сътрудничество могат да включват структурирани диалози, програми и действия за подкрепа, административни договорености и разпоредби в съще­ ствуващи споразумения или споразумения, които дават възмож­ ност на държавите производители да преминат към селскостопанско производство, което улеснява съответствието на съответните стоки и продукти с изискванията на настоящия регламент.
Тези споразумения и тяхното ефективно прилагане ще бъдат взети предвид като част от сравнителния анализ съгласно член 27 от настоящия регламент.
1.
В рамките на координиран подход Комисията и държавите членки поемат ангажимент пред държавите производители, обхванати от настоящия регламент, местните органи на управление и заинтересованите страни, поспециално тези, които изнасят значителни количества стоки, изброени в приложение I, включително чрез използването на съществуващи и бъдещи партньорства и споразумения за свободна търговия и привеждането в съответствие на съществуващите инструменти за помощ, с цел съвместно справяне с първопричините за обезлесяването, влошаването на състоянието на горите и преобразуването на горите.
Партньорствата и механиз­ мите за сътрудничество се подкрепят от подходящи ресурси и се съсредоточават върху опазването, възстановява­ нето и устойчивото използване на горите, борбата с обезлесява­ нето, с влошаването на състоянието на горите и с преобразуването на горите и прехода към устойчиви методи за производство, потребление, преработка и търговия със стоки, доброто управление, както и защита на правата и поминъка и препитанието на зависимите от горите общности, включително коренното население, местните общности, други притежатели на обичайни права на владение и дребни земеделски стопани.
Партньорствата и механизмите за сътрудничество могат да включват, но не се ограничават до структурирани диалози, програми и действия за финансова и техническа подкрепа, административни договорености и разпоредби в съществуващи споразумения или споразумения, които дават възможност на държавите произ­ водители или на части от тях да преминат към селскосто­ панско производство, което улеснява съответствието на съответните стоки и продукти с изискванията на настоящия регламент.
Комисията гарантира, че коренното население, местните общности и гражданското общество учас­ тват в разработването на съвместни пътни карти.
Съвместните пътни карти се основават на етапни цели, договорени с местните заинтересовани страни.
По-спе­ циално Комисията поема ангажимент пред държавите производители за премахване на нормативните пречки пред спазването от тяхна страна на изискванията, включително националните закони за управление на земевладението и за защитата на данните.
Целта на тези партньорства е разработването на съвместни пътни карти, включително постоянен диалог и сътруд­ ничество, по-специално с държави и части от тях, определени като такива с висок риск, за да се подпомогне непрекъснатото им подобряване в посока към стандарт­ ната категория на риска, посочена в член 27.
Партньор­ ствата и механизмите за сътрудничество обръщат специално внимание на дребните земеделски стопани, за да им създадат условия да извършат преход към устойчиви земеделски и горски практики и да изпълнят изискванията на настоящия регламент, включително чрез създаване на възможност за достатъчна и лесна за използване информация.
Трябва да бъдат осигурени подходящи финансови ресурси, за да се отговори на потребностите на дребните земеделски стопани.